
Creſcit indulgens ibi ditus Hydrops, 

Fugerit venis, et aquoſus albo 
Corpore languor. Hos. 

Bolſter d with down, amid a thouſand wants, 
Pale Droresy rears his bloated form, and pants ; 
% Quench me, ye cool pellucid rills ”* he cries, 
Mett his parch'd tongue, and rolls his hollow eyes. © 
So bends tormented TanTtALvs to drink, 
While from his lips the refluent waters ſhrink ; 
Again the riſing ſtream his boſom laves, | 
And Thirſt conſumes him mid circumfluent waves. 
Daxwis's Bot. Gard. 

DISPUTATIO MEDICA 


INAUGURALIS 


DE 


HYDROTHORACE. 


_ nullus frequentior inter homines 
graſſatur morbus, nullusque pericul! 


fit plenior, quam aqua intercus, nullus, pro- 


feto meliore æquioreque jure medicorum at- 


tentionem ſibi vindicare mihi videtur. 
Varia pro variis quas occupat partibus apud 
auctores ſortitur nomina; anaſarca dicta, ſi 


celluloſam telam tenet; fi caput, hydroce- 
A phalus ; 

— 


i phalus ; fi abdomen, aſcites; et fi cava pec- 


toris, hydrothorax. Cum de ſingulis me di- 


— 


* 


; 
} cere limites huic. diſſertatiunculæ preſcripti 


to 
| minimè patiantur, pauca tantum de Hydro- 
i thorace leviter perſtringam; non quia me 
| | aliquid novi prolaturum fore ſpero, tam mul- 
ö | ti enim de hoc morbo concinne admodum, 
| | ornat6que dixere. Qud minus verd de alio : 
| | | quolibet morbo ſcriberem, eadem omnind 
| obſtabant ; erat tamen obtemperandum legt- 
1 | | 
j bus hujuſce cel. Academiæ, quibus ſancitum 
1 
| | eſt, ne quis ſummos ambiat honores, niſi pri- 
| ; a us aliquid de re medica ſcripſerit, quo, de ejus 
| in arte Hippocratica progreſſis conſtet. 
| ö Sic eleganter breviterque morbum definie- 
| bat cel. CULLENUS : 
1 « Dyſpncea; faciei pallor; pedum de- 
| | „mata; urina parca; decubitus difficilis 
| « ſubita et ſpontanea ex ſomno cum palpita- 
1 « tione excitatio aqua in pectore fluctu- 
1 


2 —— —_ 
3 


we ans.“ 

Non ſemper ab ipſo morbi exordio, certa 
| indubiaque Hydrothoracis ſunt ſigna; imo 
aliquando 

aliquando res extra dubii aleam minime po- 
nitur, niſi poſtquam jam morbus adoleverit, 
quod, quidem ipfi partium form eſt tribu- 
endum ; obſtant enim coſtæ brevesque inter- 
coſtales muſculi, ne aqua ad externas partes 


pervadat ; hinc apud multos invaluit opinio, 


malum hoc, longe rariùs eſſe, quam revera 


eſt. ÆAtati cuilibet et ſexui dummodo remo- 


te admoveantur' cauſe, communis eſt mor- 


bus; annis provectos aut quos morbi, liberior- 


que meraciorum laticum uſus, jam fregit de- 


bilitavitque, potiùs aggreditur. 

Ingruit plerumque ſenſu ponderis et anxie- 
tatis, verſus imam ſterni partem percipiendæ; 
ſumma adeſt, præcipuè inter recumbendum, 
reſpirandi difficultas, quæ gradatim augetur, 
et in aſcenſu locorum acclivium, aut poſt mo- 
tum, vix toleranda evadit; ſitis inextinguibilis 
fit; et his ſymptomatibus conſociatur tuſſis, 
initio ficca, pauld mox mucum ejiciens. De- 
pravantur omnes functiones: Urina fit parca, 
maximè colorata, copioſumque ſedimentum 


deponit ; intumeſcunt præſertim yeſpere pe- 
des; 

4 DISPUTATIO MEDICA 


des; eſt arida, rigidaque cutis ; pallida fa- 


cies, leucophlegmaticam formam refert ; pul- 
ſus frequens, debilis, et inæqualis; adſtricta 
plerumque alvus, quæ nonnunquam eſt nimis 


laxa; decubitus fit difficilis; et in nonnullis 


caſibus orthopnœa accidit; cum verd non 


tantum eſt ſymptomatum atrocitas, quin hy- 


drope laborans poſſit recumbere, interdum 


accidit, ut longe facilior fit deeubitus in alte- 
rum latus. Ubi altera ſolummodo pectoris 
cavea aqua oppletur, in affectum latus faci- 
liùs feliciüsque recumbit æger, quinam mi- 
nus præmuntur aqua partes, quæ in latere ab 
ea immuni continentur. Rariſſima hydrope 
laboranti quies; fi tamen quoquomodo obre- 
pit ſomnos, plerumque ſenſu ponderis et pal- 
pitationis ab eo excitatur, conqueriturque ſe 
terrificis ſomniis fuiſſe exagitatum. Hoc mo- 


do pars noctis maxima conſumitur, donec, ad- 


veniente mane, hæc ſymptomata pauliſper 


ſubſidunt, ſomnoque frui licet. Si illis ſympto- 


matibus ſuperveniat fluctuatio quædam, in 


pectoris cavea, vel ab ipſo ægro vel a medi- 


co 

co percipienda, hydropem adeſſe fas eſt con- 
eludere. Scroti intumeſcentia, pathognomoni- 
cum hydrothoracis ſignum, a quibuſdam ha- 
betur, quæ quidem generalem hydropicam 
diatheſin arguere mihi videtur, quoniam ſæpe 
accidit hydropicis, in quibus vero ne minima 
aquæ in pectore ſuſpicio erat. Auctà mirum 
in modum aquæ mole, eò procedit morbus, 
ut pulmones ſuo officio fungi minimè demum 
queant, dum ingruit ſuffocatio, et mors, quæ 
omnium noſtrorum gaudiorum et miſeriarum 


finis, tragediam claudit, 


DIAGNOSIS, 


Empyema, ſolus eſt morbus, qui cum hydro- 
thorace aliquando forſan poſſit confundi; hunc 
autem facillime diſtingui poteſt, fi ſeduld ad 
ſy mptomata animadvertemus, ſubitam ſcilicet 
e ſomno excitationem, pulſum debilem et 
inæqualem, &c. Ipſa vero zgrotantis hiſto- 

6 DISPUTATIO MEDICA 


ria, fi de ea diligenter inquires, erroris peri- 
culum ſubmovet, verum enimvero ſemper ab 
inflammatione, quæ raro fi unquam hydro- 


thoracem inducit, empyema eſt oriundum. 


CAUSA PROXIMA. 


In eo ſita eſt cauſa morbi proxima, ut, vel, 
altera tantum, vel ambæ pectoris caveæ, 
aqua oppleantur ; hæc vero aquæ congeſtio, 
vel ab aucta exhalatione, vel ab imminuta 
abſorptione, vel a duabus his cauſis fimul 
locum tenentibus, vel a thoracico ductu, aut 


lymphaticis vaſibus ruptis, oritur. 


CAUSE 


DE HYDROTHORACE. - 


CAUSE REMOTE. 


Cauſe unde morbus enaſcitur, meritd ad 
genera duo referuntur, alteræ, Prædiſponen- 


tes, alteræ, Excitantes dictæ. 


CAUSÆ PRADISPONENTES. 


Ad hoc genus pertinent quæcunque corpus 
debilitant infirmantque. Cibus parcus et a- 
quoſus; cœlum frigidum humidumque; in- 
ers et deſidioſa vivendi ratio; liberior mera- 
ciorum laticum uſus; immodica venus; ni- 
mia corporis exercitatio ; animi affectus de- 
primentes ; timor, triſtitia, et cœtera: fi quid 
ventriculo prius infirmato, eo ipſo corpus 
ejuſdem debilitatis conſors facit ; frequentior 
inebrietas, narcoticorum, opii, viz, thee, cof- 


feæ, abnormis uſus ; immodicæ ſanguinis eva- 


cautiones, 

8 DISPUTATIO MEDICA 


euationes. Feminæ verd, quibus ſuæ ſunt fi- 


bræ laxæ admodum et debiles, quibus etiam 
ſuæ ſunt propriæ evacuationes, huic morbo, 
quam mares, ſunt opportuniores. Qui hu- 
midas paludoſasque regiones incolant, ob- 
ſtructà, viz. perſpiratione, imd etiam aucta 
forſan per cutem reſorptione, ad hunc mor- 


bum eſſe proclives reperiuntur. 


: CAUSZ EXCITANTES. 
Cavum humani corporis quodlibet, aquoſo 
humore continenter irroratur, qui a vaſis 


quibuſdam, propter quo funguntur offictum, 


exhalantibus dictis, defluit ; ne verd congeſto 


ſtagnanteque hoc humore, corpus aliquid de- 


trimenti capiat, eſt etiam inſtitutus alius vaſ- 


culorum ordo, qui illum reſorbeant, et ad cor 
revehant: ſi igitur ambo vaſorum ordines, 
quæ ſuæ provinciæ ſunt, rectè perficiant, id 
eſt, ſi pro data exhalationis ratione, fiat re- 


ſorptio, nulla prorſus erit reformidatio aquæ 
| inter 

intercutis; fi vero plus ab exhalantibus de- 
fluit, quam ab abſorbentibus revehi poteſt, 
aquæ congeſtio, atrocesque ejus ſequelæ, ullo 
ſine dubio, locum habebunt. 

Ex his igitur facile intelligitur, duplicis 
eſſe generis cauſas quæ hydropem procreant. 

Imò, Quæ, videlicet, exhalationem adau- 
gent. 

2dò, Quæ reſorbendi vim imminuunt. 

Exhalatio augetur, iis omnibus rebus, qui- 
bus ſanguinis ad cor reditus vel retardatur, 
vel penitus inhibetur, e. g. Arctis nimis li- 
gationibus, &c. obſtructo corde, vel ma- 
joribus arteriis, propter eorum valvulas, vel 
ipſa jam oſſa facta. Id etiam efficient, quæ 
ſanguinis refluxum a dextro ad ſiniſtrum cor- 
dis ventriculum precludunt, tubercula, vel ip- 
fi pulmones ſanguini impervii facti, &c. ; hinc 
aſthmati ſepiſſime ſupervenit hydrothorax ; 
fi plus juſto venæ diſtendantur, fi menſes, hæ- 
morrhoides, aut aliæ quælibet evacuationes, 
ſupprimantur, ſzpius malum - orietur ; hc 


enim generalem inducant plethoram, minus 
B libers 

liberè expeditéque ſanguis ab arteriis ad ve- 
nas tranſmeabit, proindeque copioſior evadit 
exhalatio. Nimius aquoſus potus, præſertim 
frigidus, poſt vehementiorem corporis exer- 
citationem, et calente adhuc corpore, pro- 
fuſiores ſæpiũsque repetitæ venæſectiones, 
hemorrhagiz, eundem omninò eventum ha- 


bebunt; remotis enim rubris globulis, coagu- 


labilique ſanguinis parte, ſimul cum ſero, 


longe citius renovabitur utroque ſerum, pro- 
indeque copioſior erit aquoſi humoris vis, qui 
per exhalantia defluet. 

Nunc ad eas deveniendum eft cauſas quæ 
reſorptionem 1mminuunt. 

Quæcunque auctæ exhalationis cauſæ ſunt, 
imminuere etiam reſorptionem reperientur; 
illæ enim debilitando corpus, præcipue vim 
ſuam exerunt; ſed abſorbentia ab hac debi- 
litate immunia eſſe minimè poſſunt. Lym- 
phaticorum, aut glandularum per quas lym- 


phatica tranſmeant, labes, a quibuſdam ad 


hoc cauſarum genus, referenda cenſetur; ad- 


huc tamen ſub judice lis eſt ; cum verò ani- 


madvert imus, 


—_— 

mad vertimus, quam frequenter anaſtomoſi- 
bus lymphatica inter ſe conſocientur, vix no- 


bis perſuaſum habemus, id unquam propter 


quorundam obſtructionem fieri poſſe. III. 
CuLLENUs poſtquam concluſit, hydropem 
minimè a particulari quarundam meſenteri- 
carum glandularum obſtructione oriri: ſie 
ſtrenuè ſuam doctrinam confirmat: 

« An hydropic ſwelling, indeed, ſeems 
often to affect the arm from a tumor of the 
* axillary gland; but it ſeems to me doubt- 
ful, whether the tumor of the arm may 


© not be owing to ſome compreſlion of the 


* 


« axillary vein, rather than to an obſtruction 


of the lymphatics &.“ 


RATIO SYMPTOMAT UM. 


Dyſpnga. In eo ſita eſt vita omnium, que 


ſpiritum trahunt, animalium, ut aliqua aeris 


atmoſpherici parte veſcantur; ſi autem, quo- 
cunque 


»Curxkx's Firſt Lines, Art. Mu. Dc. Lxv. 

12 DISPUTATIO MEDICA 


cunque modo, ita aëri aditus precludatur, ut 
ea qua. par eſt copia admitti non poſſit, pro 
data impedimenti ratione, ad ara introſu- 
{cipiendum enititur animal; cum igitur aqua 
in pectore collecta, in pulmones premit, ena- 
ſcitur acerbiſſimum illud ſymptoma, et peri- 
cult pleniſſimum, quod dyſpnœa dicitur. Ei- 
dem cauſæ quæ liberum ſanguinis per pul- 
mones fluxum, proindeque ejuſdem a capite 
ad dextrum cordis ventriculum præpedit re- 
fluxum, adſcribendus eſt ille cœruleus, et 
etiam aliquando lividus, faciei color, qui pro- 
vecto morbo obſervatur. 

Pallida facies Duplex imprimis videtur 
eſſe origo hujus ſymptomatis. 

1md, Quia nimia pre cæteris ſanguinis 
partibus eſt aquoſi laticis copia. 


2do, Quia fluida ab externis ad internas 


partes refluunt. 


{Intumeſcentia pedum.—_Hec quidem, mag- 
na ex parte, generali corporis debilitati tri- 
buendum videtur, ſed imprimis, ſanguini æ- 
griùs pulmones permeanti, quo fit, ut diflen- 


dantur 

dantur venz cave, fanguinisque difficilior 
evadit ab arteriis ad venas tranſitus, hinc co- 
pioſior exhalatio ;. fi verò ſpectetur, facilis ab 
una ad alteram telæ reticulatæ cellulam a- 
quz deſcenſus, ipſeque corporis per diem ſi- 
tus, plana admodum perſpicuaque erit ratio, 
cur intumeſcentia fit magis veſpere percipi- 
enda. 

Drina parca,—inde profectò enaſcitur ; lar- 
gior, videlicet, fluidorum copia ad thoracem 
propellitur, proindeque minor ad renes, un- 
de urina ſecernatur ; eadem omnino de cau- 
ſa, me ſaltem judice, parciores ſunt aliæ om- 
nes ſecretiones. | | 

Decubitus difficilis. — Recumbente corpore, 
viſcera ad ſuperiores partes reflua, ſeptum 
tranſverſum premunt, ita, ut minus juſto am- 
plietur thorax, ſanguisque ægerrimè pul- 
mones pervadit ; inde oritur acerbiſſimus ille 
ſenſus quo eger, ut erecto ſedeat trunco, ſua- 
detur. 

Subita ex ſomno excitatio,—eidem cauſæ 


maxima ex parte eſt referenda ; id etiam ſu- 
: pereſt 

14 DISPUTATIO MEDICA 


pereſt addendum, frequentiſſimè magnam a- 
quæ vim pericardio ineſſe, quæ, cor premen- 
do, ne liberè agat v huic que ſenſui 


dat originem. 


PROGNOSIS. 


Infauſta plane eſt in pleriſque hydrothora- 
cis caſibus prognoſis. Si vero morbus ab or- 
ganica cordis aut largiorum vaſorum affec- 
tione, iiſdem videlicet, aut eorum valvulis, 
ad offium naturam vergentibus, obſtructis pul- 


monibus, &c. ortum ſuum ducit, res extra 


omnem medelæ ſpem eſt judicanda. Si zger 


tate eſt provectus, et debilis ; prava cujuſli- 


bet generis fit vivendi norma, aut morbis 
Jam fractus; fi urina parca, maximè colorata, 
copioſumque ſedimentum deponens ; proſtra- 
tus appetitus ; ſitis inextinguibilis; difficilis 
reſpiratio, nec niſi erecto trunco exercenda, 
ſi medicamenta levamen attulerunt nullum; 

de nique 

denique fi febris, paralyſis, coma, vel diliri- 
um irruerunt ; jure et meritd ægrum ad exi- 
tum ſuum properantem pronunciatur. 

Si autem pulſus eſt æqualis, facilis reſpira- 
tio rem ab organica affectione minimè pen- 
dere fas eſt concludere; fi mitiora omnia ſymp- 
tomata, morbus recens, ſitis et appetitus fer- 
me ad nature normam, urina ſanitatis colo- 
rem referens, et poſt adhibita remedia profu- 
ſins profluens ; facilis etiam inter recumben- 
dum reſpiratio; fidenique æger ætate florens, 
cui ante morbum ſanus erat corporis habitus ; 
rem felicitey ceſſuram expectandum eſt: Et 
non abs re erit hic obſervaſſe, hydrothora- 
cem aliis omnibus aquæ intercutis ſpeciebus, 
ſi anaſarcam excipiamus, per tempus levatu 


longè eſſe faciliorem. 


METHO- 

METHODUS MEDENDI 


Commodè ad tria capita refertur: 
1md, Remotæ cauſe, fi etiam ſuperſint, 
ſunt removendæ: 


2dò, Fluida, quæ in cava thoracis effuſa / 


fuere, ſunt evacuanda : 


jd | 3tid, Obſtandum eſt futurz eorum con- 
1} geſtioni, vires ægri refocillando, et firman- 
al | 
if Ut primum medendi conſilium, rectè pro- 
bl beque perficiatur, ſeduld rem ovendæ ſunt 
I omnes illæ cauſe, quæ morbum procreare ſo- 
. 
4 lent; cujus generis ſunt, humidum frigidum- 
| 2 
| \ 


que cœlum, meraciores hauſtus, &c. que 


4 quidem plerumque jam remote ſunt prius- 
i} quam medicus arceſſitur. Si hepatis aut alio- 
14 rum viſcerum labem aut obſtructionem ſuſ- 


picaremus, valde proderunt tartari cryſtalli, et 


* 


mercurius, quibus proinde libere eſt utendum. 

Secundo medendi confilio obtemperaturus, 
vel aquam expelles 1s viis, quas ad hunc u- 
ſum natura paravit, vel arte chirurgica nix- 
us, eidem exitum offertur : quæ autem natura- 
libus excretionibus favent medicamenta, Ca- 
thartica, Diuretica, Emetica, Sudorifica et 
Sialogoga; validiſſima etiam ſunt que aquam 
viis ad hunc uſum a natura paratis expellant : 
verum enimvero hæe omnia remedia, dum a- 
gunt, ſtimulum exerunt non exiguum qui— 
dem, quo reſorptionem fluidorum egregiè ex- 
pediant. Cum vero laxæ admodum fint, vix- 
que ulla ſentiendi vi donentur hydropicorum 
fibrillæ, largioribus doſibus medicamenta ſunt 
adhibenda, ut ſuum obtineant effectum. 

CaTHART ICA. Antiquiſſimus eſt eorum ad 
aquam intercutem debellandam uſus, et ali- 
quando expectationi minimè impares ceſſere: 
ad claſſes duas, a majoribus referuntur, alia 
draſtica, alia mitiora dicta: draſtica propter 
maximam ſuam, ut opinabantur antiqui, ad a- 


quam illiciendam vim, hydrogoga dicebantur, 


et anteponebantur cæteris cum res erat de aqua 
C intercute 

intercute curanda ; iis vero jure et meritò ab- 


ſtinuere recentiores, quibus probe perſpectum 
fuit, hanc minime iſtis medicamentis ineſſe 
utilitatem, imo etiam eadem, fi ſæpiùs uſur- 


pantur, periculi eſſe pleniſſima. 


if Draſiica—ſunt gambogia, helleborus niger, 

1 ſcammonium, raphanus ruſticanus, elaterium, 

lh jalapa, colocinythis, &c. ; horum vero mitifſi- ö 
| ma non penitus obſoleverunt, et nonunquam 

li preſcribuntur, cum ea quz ad ſecundum ge- 

14 nus pertineant, ſuo non fungantur officio, nul- 

{1 laque ſupereſt expectatio; illis tamen cautè | 
04 eſt utendum. 

4 Ad alteram claſſem ſpectant, omnes ſales 

| | neutri, mercurius, &c. ; ſæpiùs proſunt mi- 

14 nüsque 11s ineſt periculi; cryſtalli tartari, fi 

It largiori aquæ copia diſſolvantur, vix ullo alio 
1 remedio locum cedunt. Duplex hujus re- 

| medii virtus, leniter alvum movet, urinæque 

if fluxum mirum in modum expediet; five ad 

lf alvum purgandam, ſive ſolummodo ad urinam 

ll movendam, adhibeatur, optimos eventus ha- 

lh bet ; felicius tamen ad alvum ciendam, ut vi- 

detur, uſurpatur, quoniam minime hoc modo 

urinz fluxus imminuitur, licet maxima fit al- 
Vi purgatio. Mercurit mitis, cum mitioribus 
draſticis conſociati, frequens et plurima fuit 
utilitas. 

Jampridem obſervatum eſt cathartica, bre- 
viſſimo temporis intervallo, dum ferant ægri 
vires, eſſe repetenda; quia, fi recte judicamus, 
niſi ſubito reſorptio promoveatur, exinanitio- 
nes corpus infirmant, proindeque morbo opi- 
tulantur. 

DliuRx kT ICA. Ea eſt profecto diureticorum 
remediorum utilitas, quod exinanitiones haud 
exiguas efficiant, corpus verd minime debili- 
tant; ſepiſſime igitur adverſus hunc morbum 
preſcribuntur ; hoc tamen maxime dolendum 
eſt, eorum affectus adeo eſſe incertos, ut ali- 
quando eorum ope urinam minimè movere 
poſſis, licet ſingulis fueris uſus. Uſitatiſſima 
ſunt, ſcilla, digitalis, allium, colchicum, nico— 
tiana, cryſtallique tartari. 

Scilla, —jamdudum inter diuretica medica— 


menta locum obtinuit, et etiam nunc non ig- 
nobiles 

nobiles agit partes: duplex eſt modus quo 
præſeribi ſolet, vel infuſa, vel ut aiunt in ſub. 
ſtantia: fi poſteriori modo datur minus eſt vo- 
mendi periculum: maximam affert utilita- 
tem cum mercurio conſociata ; mans {cilla, et 
veſperl mercurius, eſt porrigendus: quoniam 
vero ſcilla nonnunquam, in quacunque forma 
adminiſtrata, vomitum excitat, cautiſſimè ea 
utendum eſt ; fi enim vomitus occurrit difficil- 
lime ſiſtetur, egerrimeque zgrotans ſuadetur 
ut eam iterum ſorbeat; initio igitur parvæ 
ſunt dandæ doſes, quæ gradatim augendæ 

ſunt. a 
Digitalis, — quondam rariſſimè a medicis 
præſcribebatur, narcoticam ejus vim reformi- 
dabant. Nuperrime verò herba illa, auctore 
W1THERING, locum inter medicamenta ob- 
tinuit, aliisque omnibus -diureticis præcellere 
videtur; probe adhibita adverſus quamcun- 
que aquæ intercutis ſpeciem, maxume valet ; 
Hope vero Profeſſor. noſter clariſſimus, omni- 
no aſſerit ſe, ſua experientia, tandem comper- 
tum habere, thoracis hydropem, pre aliis qui- 
buſlibet, 

buſlibet, a digitali eſſe debellandum; hujus 
infuſum in Noſocomio Edinburgeno, zſtate 
1g95, feliciſime porrexit ſagax clinicus, ho- 
mini cuidam qui omnibus laborabat ſympto- 
matibus quz hydrothoraci propria haben- 
tur, neque tamen hujus ætas, vel corporis ha- 
bitus, ſpem ullam dabant. Cautiſſimè digitali 
eſt utendum; nam, non ſecùs ac alia hujus claſ- 
ſis remedia, ſi largioribus doſibus aut frequen- 
tiùs propinatur, peſſimos habet eventus. Nau- 
ſeam, vomitum, vertiginem ciebit, pulſum- 
que quam rariſſimum efficiat ; fi quid illis 
ſymptomatibus ſimile oriatur, ſtatim ea eſt 
abſtinendum ; non niſi poſtquam mala evanue- 
rint iterum adhibenda. 

Allium, —multis laudibus a SrpENHAM O 
extollitur, quippe quod incipiente morbo, æ- 
grum refocillat, viresque ejus reficit; multos 
homines, hujus remedii non parca manu adhi- 
biti ope, penitus ab aqua intercute convalu- 
iſe, teſtatur vir omni fide dignus. Nonnihil 
vero periculi habet immodicus hujus reme- 


dii uſus; et fi fit ulla viſcerum labes, cane 


et 

et angue pejus eſt vitandum ſtimulans illa me- 
dicina, quæ morbum pejorem efficiet. 

Colchicum.—Diu eſt cum herba illa, Proper 
maximam qua agit vim, inter venena habeba- 
tur. III. vero SroERE, poſt multa de hac re 
inſtituta experimenta, extra dubu aleam po- 
{uit : Syrupum ex ea confectum, licet pul- 
vis ipſa peſſimos haberet eventus, innocuum 
validumque eſſe remedium, quod, ad Z; ii vel 
11. commode porrigi poteſt. Cum verò a ſpe 
expectationeque noſtra multum exciderit, vix 
unquam nunc præſcribitur. 

Nicotiana.— Vim illius diureticam maxime 
commendat Dr FowLER, qui ſe hanc herbam, 
feliciter admodum uſurpaſſe, plane affirmat, 
vel aqua, vel vino infuſam, 1is vero doſibus 
præſcriptam, ut ventriculum leniter flimula- 
ret, et excitaret pauliſper nauſeam. Non fine 
laude eſſe dicitur nicotianæ cinerum infuſum ; 
verò tamen ſimilins videtur, iis nullam ineſſe 
propriam virtutem, eaſdemque vegetabilibus 
lixiviis efſe ſimillimas, quæ alkali vim maxi- 


mam habent. | $5240] 
Cryſtalli 

Cryſtalli Tartari.—forum utilitas unanimo 


medicorum judicio ita confirmata ſtabilita- 


taque eſt, ut pluribus in illius laudem verbis 


minime opus ſit. 


Multa alia de quibus nihil hic diximus, 


inter diuretica medicamenta vulgò numeran- 


tur; quæ verò in medium protulimus, vali- 
diſſima uſitatiſſimaque ſunt. Forſan non abs 
re erit hie animadvertiſſe, virtutem diureti— 
cam horum medicamentorum, maxime ab 
aquz cop1a, qua ſunt diffoluta, pendere ; quod 
quidem de cryſtallis tartari eſt veriſſimum, 
qui vix ullam habent vim, ad urinam promo- 


vendam, nifi maxima aquz vi ſint ſoluti. 


| Arbitrabantur veteres morbum atrociorem 


fieri, uſu liquidi cujuſlibet ; hodie vero no- 
vimus, rem prorſus ſe aliter habere, fi pro 
data aquæ ſorptæ ratione, excretiones per 
renes fiunt. 

EMETICA.—vSpontaneus nonnunquam oc— 
currit vomitus, qui reſorptioni maxime favere 
refertus eſt ; hinc quod valeant arte excitati 
experiendum quidam judicaverunt; fi verò vo- 


mitoriis 

mitoriis curationem inſtituere fert animus, va- 
lidiſſimis antimoniis eſt utendum, que prop- 
ter ſuum aſperiorem agendi modum, ſzpius 
præſcribi non decent; provecto autem morbo, 
aut fi paralyſeos, vel apoplexiæ ulla fit ſuſpi- 
cio, iis certè eſt abſtinendum : quidquid vero 
de vi qua pollent hæc medicamenta, ad aquam 
intercutem debellandam, decantatum fu- 
erit, minime certe, propter debilitatem quam 
ventriculo, proindeque toti corpori, inferunt, 
ad hunc morbum removendum ſunt accomo- 
data. 

SUDORIFICA.,—YI poſt corpus frigori expoſi- 
tum, ab obſtructà perſpiratione, aqua intercus 
oritur, ea medicamenta, quæ adhanc excreti- 
onem expediendam maxime pollent, a Cx1s0 
imprimis commendantur, qui plurimos hy- 
dropes ſudore fugatos fuiſſe omninò affirmat: 
cum res ipſa hæc remedia poſtulare videtur, 
minime ſunt negligenda; et primas ſine dubio 
ſibi vindicant, quæ ex antimonio præparan- 
tur; verbi gratia, antimonium tartarizatum, 


ſive ſolum, ſive cum opio conſociatum, adhi- 
beatur; 


1 

beatur; non contemnendum etiam opium, 
cum pulvere ipecacuanhz conjunctum, quod 
quidem notiſſimus Doveri pulvis : nonnihil 
etiam commodi et utilitatis afferunt diluen- 
tia, veſtesque quæ corporis calori favent: ra- 
riſſime tamen ſudorifica uſurpantur, corpus 
enim debilitant, aliasque excretiones immi- 
nuunt. 

StALOGOOGA. Omnibus fialogogis medica- 
mentis, antecellet mercurius, qui fi ea porriga- 
tur copia ut os afficiat, ſæpiſſime inſignitèr 
proderit; mercurii vero utilitas, in eo ita eſt, 
non tantum, ut ſalivæ fluxum, ſed etiam alias 
ſecretiones expediat, verum enimverò rariſ- 
ſimè ſalivæ fluxus expeditur, quinetiam eæ 
quæ per cutem fiunt augeantur ſecretiones. 

Duplex eſt modus, quo aqua, arte chirurgi- 
ca, expellatur, vel veſicatoria, ſive quæ fonti- 
euli, five quæ ſetacea, diſtinctionis causa, di- 
cuntur, imponuntur, vel celebratur paracen- 
teſis. Multa ſunt tamen quæ nos a priori mo- 
do deterreant. Vulnus enim hoc modo fac- 


tum, propter maximam corporis debilitatem, 
D præcipuè 

præcipuè fi jam provectus fit morbus, in ſpha- 
celum nonnunquam deſinit. Paracenteſis 
vero, ab HieyocraT1s diebus, qui minutiflime 
modum quo fit celebranda deſcripfit, ad 
noſtrum uſque tempus, vario ſucceſſu fuit u- 
ſurpata : alii contendunt, maximam fore illius 
utilitatem, ſi priuſquam morbus adolevit, vi- 
resque ſunt proſtratæ, in auxilium vocatur; 
alii verò plane affirmant, ea omnino eſſe ab- 
ſtinendum, quamdiu ſpem aliquam alia me- 
dicamenta faciunt. Innocuum eſt profectò 
remedium, ſed rariſſime profuit; de eoque, 
quod illuſtriſſimus Profeſſor de alio huic f1- 
millimo dicere ſolebat, meritò affirmari po- 
teſt, Mortis quidem id non eſſe cauſam, ſed 
etiam minime ſalutis. 

Nunc ultimum, non minimi verò momenti 
conſilium leviter attingam; quo, ſcilicet, ad- 
monemur, ut ægri vires reficiantur, quo præ- 
cludatur reditus morbi: hoc vero perficietur, 
tonicis medicamentis, proba dieta, necnon ex- 


ercitatione. 


Inter 

Inter tonica eminent chalybeata, cortex 
Peruvianus, et amara, quæ non ſolum univer- 
ſum corpus firmant, ſed etiam addunt tonum 
partibus que concoction inſerviunt. 

Dieta.—Cibus eſt porrigendus, qui multùm 
vires refocillet, corpusque bene nutriat ; bo- 
nus fermentatus panis, paululùm vini, aut 
fortioris cereviſiæ, que Anglice porter di- 
citur. 

Exercitatio. Nunquam eſt negligenda ex- 
ercitatio, qua nihil præſtantius ad vires fir: 
mandas, dici aut excogitari poteſt: ea verò eſt 
aliis anteponenda, quæ plurimos ad actionem 
muſculos ciet, ita, enim ſanguinis refluxus 
expeditur; hinc, ambulatio, vel equitatio, 
cæteris præſtant; {i minus ad illas valet æger, 
geſtatione in curriculo utatur ; ea ratione, ap- 
petitus excitatur, exhilaretur mens, omnes- 
que augentur excretiones. Si intumeſcere 
incipiunt pedes, ſunt fricandi, horis præſertim 


matutinis, vel inſtrumento ad hunc uſum 


præparato, vel ipsà manu, que vel nuda in- 


ſigniter prodeſt, hanc vero vel lana veſtiri, 
vel 

vel oleofis medicamentis imbui, decet, non 


tantùm ut ægri cuti faveatur, ſed etiam de 


remedio digniore ſentiat hydrope laborans, 


proindeque obſequiofior re utatur. Hic ob- p 


ſervandum eſt, ab imis ad ſuperiora efle fri- 


candum, ut aquæ deſcenſui obſiſtatur. 

